ઉલ્લેખનીય છે કે, અગાઉ સીબીઆઈના બન્ને ટોચના અધિકારીઓના લાંચ કેસને લઈને સરકારે સીબીઆઈ ડાયરેક્ટર આલોક વર્મા તેમજ સ્પેશ્યલ ડાયરેક્ટર રાકેશ અસ્થાનાને રજા પર ઉતારી દીધા હતા. વિવાદ વકરતા સરકાર તરફથી નાણાં મંત્રી અરુણ જેટલીએ નિવેદન રજૂ કર્યું હતું. જેટલીએ જણાવ્યું કે સીવીસીની ભલામણોને આધારે સીબીઆઈ ડાયરેક્ટર આલોક વર્મા અને સ્પેશ્યલ ડાયરેક્ટર રાકેશ અસ્થાનાને રજા પર ઉતારવાનો કેન્દ્રે નિર્ણય લીધો હતો. એજન્સીની અખંડતા અને વિશ્વસનિયતાને પુન:સ્થાપિત કરવા માટે આ અત્યંત આવશ્યક હતું. સેન્ટ્રલ વિજિલન્સ કમિશને આ અંગે ગઈકાલે સાંજે ભલામણ કરી હોવાનું જેટલીએ જણાવ્યું હતું.